נופיה
ביוגרפיה

בשנת 2022, השתתפה בעונה התשיעית של תוכנית הריאליטי "הכוכב הבא". במהלך השתתפותה בתוכנית, נופיה ביצעה מספר שירים, ביניהם גרסה מחודשת לשיר "זאת שמעל לכל המצופה" של דני סנדרסון, שבה שילבה בית ראפ מקורי. בעקבות הביצוע, סנדרסון הזמין אותה להתארח בהופעותיו.
| הביצועים המוזיקליים של נופיה במהלך העונה התשיעית של הכוכב הבא> שלב.שלב | הביצועים המוזיקליים של נופיה במהלך העונה התשיעית של הכוכב הבא> תאריך.תאריך | הביצועים המוזיקליים של נופיה במהלך העונה התשיעית של הכוכב הבא> ביצוע.ביצוע | הביצועים המוזיקליים של נופיה במהלך העונה התשיעית של הכוכב הבא> הצבעת השופטים.אסף אמדורסקי | הביצועים המוזיקליים של נופיה במהלך העונה התשיעית של הכוכב הבא> הצבעת השופטים.קרן פלס | הביצועים המוזיקליים של נופיה במהלך העונה התשיעית של הכוכב הבא> הצבעת השופטים.שירי מימון | הביצועים המוזיקליים של נופיה במהלך העונה התשיעית של הכוכב הבא> הצבעת השופטים.נינט טייב | הביצועים המוזיקליים של נופיה במהלך העונה התשיעית של הכוכב הבא> הצבעת השופטים.רן דנקר | הביצועים המוזיקליים של נופיה במהלך העונה התשיעית של הכוכב הבא> הצבעת השופטים.איתי לוי | הביצועים המוזיקליים של נופיה במהלך העונה התשיעית של הכוכב הבא> ציון.ציון | הביצועים המוזיקליים של נופיה במהלך העונה התשיעית של הכוכב הבא> תוצאה.תוצאה |
| --- | --- | --- | --- | --- | --- | --- | --- | --- | --- | --- |
| אודישנים | 25 ביולי 2022 | "גיבור" |  |  |  |  |  |  | 91% | עברה |
| המבחן הגורלי | 23 באוגוסט 2022 | "סחרחורת" |  |  | — |  |  |  | 4/6 | ניצלה מהדחה על ידי השופטים |
| דו-קרב | 30 באוגוסט 2022 | "חופש ממך" |  |  |  |  |  |  | 55% | דו-קרב אל מול טליה סול אזרזר; ניצלה מהדחה על ידי השופטים |
| דואטים | 1 בספטמבר 2022 | "אם אלה החיים" |  |  |  |  |  |  | 84% | דואט עם אליאב זוהר; עברו |
| הכיסא החם | 5 בספטמבר 2022 | "הגולה" |  |  |  |  |  |  | 86% | עברה |
| שמינית הגמר | 7 בספטמבר 2022 | "זאת שמעל לכל המצופה" |  |  |  |  |  |  | 92% | עברה |
| רבע הגמר | 12 בספטמבר 2022 | "פוליטיקה וסקס" |  |  | — |  |  |  | 92% | עברה |
| חצי הגמר | 18 בספטמבר 2022 | "אלינור" |  |  |  |  |  |  | 92% | עלתה לסיבוב שני |
| חצי הגמר | 18 בספטמבר 2022 | "זה קורה" | 10 | 8 | 10 | 10 | 8 | 10 | 86 | בגמר |
| הגמר | 20 בספטמבר 2022 | "עכשיו אתה חוזר בחזרה" |  |  |  |  |  |  | 72% | סיבוב שני |
| הגמר | 20 בספטמבר 2022 | "Calling You" | מקום 1 | מקום 3 | מקום 2 | מקום 1 | מקום 2 | מקום 1 | 36% | סיימה במקום השני |
היא ניסתה למנף את ההצלחה מהתוכנית אך חוותה קשיים בהתמודדות עם השינוי הפתאומי בחייה ובסוכנות שלה דחפו אותה לסיבוב הופעות במקום להקליט חומרים חדשים, מה שהוביל לתחושת ריקנות. בעקבות העומס והלחץ שקעה במצב נפשי קשה, התנתקה מחברים ושקעה בדיכאון.
ב-7 במאי 2023 הוציאה את הסינגל "כולם פה", אותו כתבה והלחינה בעצמה, וההפקה המוזיקלית נעשתה על ידי שקל. ב-24 באוגוסט 2023 הוציאה את הסינגל השני שלה, "מלכה". את המילים והלחן כתבה בעצמה, וההפקה המוזיקלית נעשתה על ידי יובל גולד. ב-5 בפברואר 2024 הוציאה את הסינגל "פיות", שנכתב ימים ספורים לאחר אירועי טבח שבעה באוקטובר, והוא מוקדש לזכר הנרצחות בפסטיבל נובה. הקליפ לשיר מורכב מסרטונים של 20 נשים שנרצחו במתקפת הטרור, שנשלחו על ידי משפחותיהן וחבריהן, וכן מסרטונים של שורדות הטבח וחברים נוספים. הפרויקט נעשה בשיתוף מלא עם המשפחות, במטרה להנציח את הנרצחות כרגעים יפים ומאושרים מחייהן.
בדצמבר 2024 הוציאה את הסינגל "לילה טוב (מיכאלי)" שנכתב לזכרו של מיכאל גל ז"ל, שנפל בקרב בח'אן יונס במהלך מלחמת חרבות ברזל, והיה אמור לחגוג את יום הולדתו ה-30 ביום פרסום השיר. את המילים כתבה אחותו הצעירה, אגם, בהתבסס על הודעות ששלחה לו במהלך שירותו בעזה ולאחר נפילתו. הלחן נוצר בשיתוף בין שירה זלוף ונופיה. ב-21 בינואר הוציאה את הסינגל "נכון" יחד עם ילד. ב-18 בפברואר הוציאה את מיני-אלבום הבכורה שלה בשם "זאת שמתחת", אשר עוסק בתהליכי השיקום שלה לאחר השתתפותה ב"כוכב הבא".